**Keno Don Hugo Rosa** (født 29. juni 1951, Louisville, Kentucky) er en amerikansk tegneserieskaper og -forfatter, i Norge kjent for sine historier i bladet *Donald Duck & Co*. Han er av mange blitt betegnet som arvtageren til Carl Barks.

Han har skrevet over 100 historier om Donald Duck og de andre figurene. Rosas fanklubb ble etablert i Norge og en biografi på italiensk kom ut i 2011. I 2017 utkom også boken *I Still Get Chills*, som omhandler Don Rosas liv og virke. Boken ble utgitt i anledning 70-årsjubileet til Skrue McDuck, og Don Rosas 66-årsdag.

Biografi
--------

Rosa har alltid vært en fan av tegneserier, spesielt av Donald Duck-historiene skrevet av Carl Barks, og i 1986 begynte han å skrive sine egne Disney-historier for forlaget Gladstone. I 1987 ble den første historien hans, *The Son of the Sun* (*Solens sønn* på norsk), utgitt for første gang. Senere begynte han å skrive for Egmont, med Byron Erickson som redaktør, inntil hans siste historie, Fangen i Sølvdalen, utkom på norsk i Donald Duck & Co nr. 22-24 i 2006

Rosa er kjent for sin særegne forteller- og tegnestil, og Donald-entusiaster vil kunne kjenne igjen historiene hans ved bare å se én av tegneserierutene. Et av mange kjennetegn på historiene hans er de mange detaljene. En detalj som ofte går igjen er Mikke Mus tegnet inn i en av rutene, gjerne på en litt ydmykende måte.

I nesten hver historie Rosa lager, plasserer han bokstavene D.U.C.K. godt gjemt i den første tegneserieruten i historien, eller på forsiden dersom Rosa selv har tegnet denne. D.U.C.K. er et akronym for ***D**edicated to **U**nca **C**arl from **K**eno* («Dedikert til Onkel Carl fra Keno», oversatt til norsk), og er Rosas hyllest til sitt forbilde, Carl Barks. Rosa gjør seg flid i å gjemme D.U.C.K-dedikasjonen som en del av detaljene i åpningsruten eller forsiden, og fans verdsetter jakten på denne signaturen. Praksisen med å gjemme dedikasjonen på denne måten oppstod som følger av at Disney ikke tillater kunstnere å legge til personlige signaturer. Ved å flette D.U.C.K.-dedikasjonen inn i detaljer i tegningene kunne Rosa måte omgå denne sensuren (Rosa skriver selv om dette i introduksjonene til historiene sine slik de er utgitt i bokserien Walt Disney's Hall of Fame). Et annet markant kjennetegn ved Rosas historier er at man i de fleste historiene kan finne henvisninger og referanser til Barks-historier. Noen av Rosas historier er også fortsettelser på Barks-historiene, for eksempel *Columbuskartene* eller *Tilbake til Gufseplassen* som er oppfølgere til henholdsvis *Donald Duck og gullhjelmen* og *Eggemysteriet* av Barks.

Nesten alle Rosas historier om onkel Skrue finner sted på 1950-tallet, selv om han ofte tar med oppfinnelser som ikke fantes på den tiden. En av hovedgrunnene til at historiene finner sted på 1950-tallet er at Rosa liker å se på endene fra Andeby som «ekte» personer som dermed også kan dø. I og med at Barks referanser om onkel Skrue viser at han må være født i 1867, vil det være unaturlig å tro at han fremdeles kan være i live den dag i dag. Her har vi trolig også grunnen til at det ikke virker som onkel Skrue, Donald eller noen av de andre figurene blir eldre, siden alle Rosas historier finner sted innenfor samme tiår: 1950-tallet.

Egmont har gitt ut rundt 80 av Rosas historier på norsk så langt, hvorav de meste kjente hører til serien om *Skrues liv*. Rosa har også laget Donald Ducks stamtre som i Norge ble utgitt for første gang i *Donald Duck & Co* i 1993. Det tar for seg de tre slektene «McDuck», «Duck» og «Kvakk».

Rosa vant i 1992 Sproingprisen for beste utenlandske serie med Donald-historien *Tilbake til Xanadu*.

I 2008 gjennomgikk Rosa øyeoperasjoner og sa han at han har trukket seg tilbake fra å tegne nye Andeby-historier. Han uttalte at han likevel ville fortsette å lage forsider, nesten slik Carl Barks gjorde.

Forlag Don Rosa har jobbet for
------------------------------

| Forlag | Land | År | Merknader |
| --- | --- | --- | --- |
| Gladstone Comics | USA | 1987–1990 | Rosa sa opp jobben pga. en tvist med Disney om fotostatkopier. |
| Oberon | Nederland | 1988–1990 | Han tegnet noen historier for dem for å tjene seg litt penger ettersom Gladstone ikke hadde penger til å kjøpe alle hans historier eller betale han anstendig. |
| Disney Comics | USA | 1990 |  |
| Welsh Publishing Group | USA | 1990 | Her forfattet han en Ducktales historie. |
| Egmont | Danmark, Norge, m.fl. | 1990–2008 |  |
| Disney Hachette | Frankrike | 1999–2001 | Han har forfattet og illustrerte tre historier samt et par plakater for dette forlaget samtidig som han jobbet for Egmont. |

Liste over Don Rosas tegneserier

Referanser
----------

1. ↑   BD Gest', BD Gest' author ID 19262, besøkt 9. oktober 2017[Hentet fra Wikidata]
2. ↑   Lambiek Comiclopedia, Lambiek Comiclopedia artist ID r/rosa\_don, besøkt 9. oktober 2017[Hentet fra Wikidata]
3. ↑   LIBRIS, libris.kb.se, utgitt 26. mars 2018, besøkt 24. august 2018[Hentet fra Wikidata]
4. ↑   www.comics.org, besøkt 14. juli 2021[Hentet fra Wikidata]
5. ↑   www.comic-con.org, besøkt 4. august 2021[Hentet fra Wikidata]
6. ↑   www.comic-con.org, besøkt 20. september 2021[Hentet fra Wikidata]
7. 1 2  «Meet Don Rosa, the most famous Kentuckian you’ve never heard of». *Kentucky Herald-Leader* **(engelsk)**. 25. november 2016. Besøkt 2. mars 2019. «For 19 years, the lifelong Louisville resident wrote and drew Donald Duck comic books. His nearly 100 stories featured the hapless Donald, nephews Huey, Dewey and Louie, and miserly Uncle Scrooge McDuck on epic journeys around the world.»
8. ↑  Jakubowski, Alex,. *I still get chills! : the amazing life and work of Don Rosa = Don Rosas erstaunliches Leben und Werk*. Baden. ISBN 9783903101258. OCLC 1002067155. CS1-vedlikehold: Flere navn: forfatterliste (link)
9. ↑  «The Prisoner Of White Agony Creek (D 2005-061) | I.N.D.U.C.K.S.». *inducks.org*. Besøkt 23. januar 2019.
10. ↑  Thime, Solveig, red. (2016) [2004]. *Walt Disney's Hall of Fame: Don Rosa*. Walt Disney's Hall of Fame. Introduksjoner oversatt av Henning Hagerup. Oslo: Egmont Kids Media AS. ISBN 9788242923295. OCLC 1028403009.  `|fornavn1=` mangler `|etternavn1=` i Authors list (hjelp)
11. ↑  «Don Rosa Collection». *Don Rosa Collection* **(engelsk)**. Besøkt 23. januar 2019.

Eksterne lenker
---------------

* (en) Don Rosa – kategori av bilder, video eller lyd på Commons Rediger på Wikidata

* (en) Don Rosa – galleri av bilder, video eller lyd på Commons Rediger på Wikidata
* (en) Don Rosa på Internet Movie Database Rediger på Wikidata

* (da) Don Rosa på Filmdatabasen Rediger på Wikidata

* (en) Don Rosa hos The Movie Database Rediger på Wikidata
* (en) Don Rosa på Discogs Rediger på Wikidata

* (en) Don Rosa på MusicBrainz Rediger på Wikidata
* (en) DUCKhunt
* (en) The Life and Times of $crooge McDuck
* (en) Don Rosa i Inducks
* (en) Don Rosa's official Facebook page; Facebook-side
* (no) Epilog til Don Rosas Samlede Verk (norsk oversettelse) Arkivert 24. januar 2019 hos Wayback Machine.

  

Portal: Tegneserie

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NKC **·** BNE **·** Munzinger (iba) **·** MusicBrainz **·** Discogs
 |